钦定古今图书集成/明伦汇编/闺媛典/第305卷 > 皇清三十八 > 董其事妻苏氏〈王氏附〉
## 钦定古今图书集成/明伦汇编/闺媛典/第305卷 > 皇清三十八 > 董其事妻苏氏〈王氏附〉

按《延安府志》：“苏氏，宜君人。董其事妻。夫早亡，氏年二十三，遗孤遴儒甫四岁，矢志抚孤，家贫忍饥，教遴读书。入庠。娶王氏，无子，又纳蒲城室女安氏为妾，亦无子。遴儒殁，安年少，谓王曰：‘善事老姑，我当从夫子地下’。遂自缢死。苏年八十九殁。县令并旌其门。”